ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Ιανουαρίου 1997 με την οποία εξουσιοδοτείται η Γαλλική Δημοκρατία να εφαρμόσει ή να συνεχίσει να εφαρμόζει, σε ορισμένα πετρελαιοειδή που χρησιμοποιούνται για ειδικούς σκοπούς, απαλλαγές ή μειώσεις του ειδικού φόρου κατανάλωσης, σύμφωνα με τη διαδικασία του άρθρου 8 παράγραφος 4 της οδηγίας 92/81/ΕΟΚ (97/91/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/81/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή (1), και ιδίως το άρθρο 8 παράγραφος 4,

την πρόταση της Επιτροπής,

Εκτιμώντας:

ότι, σύμφωνα με το άρθρο 8 παράγραφος 4 της οδηγίας 92/81/ΕΟΚ το Συμβούλιο μπορεί με ομόφωνη απόφασή του μετά από πρόταση της Επιτροπής, να εξουσιοδοτήσει ένα κράτος μέλος να εισάγει απαλλαγές από ειδικούς φόρους κατανάλωσης ή μειωμένους συντελεστές ειδικών φόρων κατανάλωσης σε πετρελαιοειδή για λόγους που συνδέονται με ορισμένες ειδικές πολιτικές 7

ότι οι γαλλικές αρχές ενημέρωσαν την Επιτροπή για την επιθυμία τους να χορηγήσουν απαλλαγή από τους ειδικούς φόρους κατανάλωσης, από την 1η Ιανουαρίου 1997, στο αέριο από υγροποιημένο πετρέλαιο και το φυσικό αέριο όταν χρησιμοποιούνται ως καύσιμα για τις δημόσιες μεταφορές, στα όρια μιας ετήσιας ποσόστωσης και στο πλαίσιο ενός προγράμματος για τη μείωση της ρύπανσης, απαλλαγή επί της οποίας πρέπει να εφαρμοστεί η διαδικασία που προβλέπεται στο άρθρο 8 παράγραφος 4 της εν λόγω οδηγίας 7

ότι τα άλλα κράτη μέλη ενημερώθηκαν για την κοινοποίηση αυτή 7

ότι η Επιτροπή και όλα τα κράτη μέλη δέχονται ότι η εν λόγω απαλλαγή δικαιολογείται εξαιτίας ειδικών λόγων πολιτικής περιβάλλοντος και ότι δεν δημιουργεί στρεβλώσεις του ανταγωνισμού ούτε παρεμποδίζει τη λειτουργία της εσωτερικής αγοράς 7

ότι η Επιτροπή εξετάζει ανά τακτά διαστήματα τις μειώσεις των συντελεστών και τις απαλλαγές από τους ειδικούς φόρους κατανάλωσης για να ελέγξει ότι είναι συμβατές με τη λειτουργία της εσωτερικής αγοράς ή με την πολιτική της Κοινότητας στον τομέα της προστασίας του περιβάλλοντος 7

ότι το Συμβούλιο θα εξετάσει εκ νέου την κατάσταση το αργότερο στις 30 Ιουνίου 1997,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ως τις 30 Ιουνίου 1997 και σύμφωνα με τις διατάξεις του άρθρου 8 παράγραφος 4 της οδηγίας 92/81/ΕΟΚ και τηρουμένων των υποχρεώσεων που προβλέπονται από την οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των ειδικών φόρων κατανάλωσης που επιβάλλονται στα πετρελαιοειδή (2), η Γαλλική Δημοκρατία εξουσιοδοτείται να εφαρμόσει απαλλαγή εκ των ειδικών φόρων κατανάλωσης για το αέριο από υγροποιημένο πετρέλαιο που χρησιμοποιείται ως καύσιμο από τα οχήματα δημοσίων μεταφορών, στα όρια μιας ετήσιας ποσόστωσης.

Άρθρο 2

Η παρούσα απόφαση απευθύνεται στη Γαλλική Δημοκρατία.

Βρυξέλλες, 27 Ιανουαρίου 1997.

Για το Συμβούλιο

Ο Πρόεδρος

G. ZALM

(1) ΕΕ αριθ. L 316 της 31. 10. 1992, σ. 12 7 οδηγία όπως τροποποιήθηκε τελευταία από την οδηγία 94/74/ΕΚ (ΕΕ αριθ. L 365 της 31. 12. 1994, σ. 46).

(2) ΕΕ αριθ. L 316 της 31. 10. 1992, σ. 12 7 οδηγία όπως τροποποιήθηκε από την οδηγία 94/74/ΕΚ (ΕΕ αριθ. L 365 της 31. 12. 1994, σ. 46).